Æsilegur skotbardagi yfir Borgarfirði í seinna stríði Í síðari heimsstyrjöldinni var býsna misjafnt eftir landshlutum hversu sýnilegt stríðið var Íslendingum . Þar sem bandamenn héldu til var hernámið þó öllum ljóst og ógn þess grúfði stöðugt yfir , en bardagar á landi voru ekki algengir . Borgfirðingar urðu til dæmis ekki mikið varir við átök og hersetu , fyrir utan herstöðina í Hvalfirði að sjálfsögðu og bragga sem byggðir voru hér og þar um vestanvert landið . Loftbardagar voru engir yfir Borgarfirði utan eitt skipti , að morgni 24. október 1942 . Þá urðu íbúar í uppsveitum Borgarfjarðar vitni að æsilegri eftirför tveggja bandarískra orrustuflugvéla við þýska njósnavél . Endaði sú för skammt norður af Surtshelli í Hallmundarhrauni , í svokölluðu Kleppatagli . Fórust þar sjö Þjóðverjar . Snorri Jóhannesson á Augastöðum , Ólafur Kristófersson í Kalmanstungu og fleiri hafa á liðnum misserum safnað og skráð ýmis gögn um þennan atburð í þeim tilgangi að halda sögunni til haga , skrá heimildir og ekki síst frásagnir vitna sem sáu og heyrðu hluta af hinni æsilegu eftirför . Í Skessuhorni vikunnar segir Snorri á Augastöðum söguna af því þegar eftirför tveggja bandarískra orrustuflugvéla lauk með að þýsk njósnavél var skotin niður yfir Arnarvatnsheiði og sjö menn fórust .